ΓΡΑΠΤΗ ΕΡΩΤΗΣΗ P-1610/02

υποβολή: Samuli Pohjamo (ELDR) προς την Επιτροπή

(31 Μαΐου 2002)

Θέμα: Οι πληρωμές των Διαρθρωτικών Ταμείων

Σύμφωνα με τα τελευταία στοιχεία από τον προϋπολογισμό, η εφαρμογή των προγραμμάτων των Διαρθρωτικών Ταμείων και οι σχετικές πληρωμές σε αυτή την περίοδο δράσης προχωρούν με μεγάλη βραδύτητα. Αυτό δε μπορεί πλέον να αποδίδεται στη βραδεία διαδικασία έγκρισης προγραμμάτων, διότι οι εκκρεμούσες πληρωμές το Μάιο αυτού του έτους είναι του ίδιου ύψους με τις περυσινές.

Το Κοινοβούλιο βρίσκεται σε περίεργη θέση, όταν καλείται να δώσει απαλλαγή στην Επιτροπή για την πολιτική της στα Διαρθρωτικά Ταμεία, τη στιγμή που οι καθυστερήσεις οφείλονται ως επί το πλείστον στα κράτη μέλη και όχι στην Επιτροπή.

Το πρόβλημα που εμφανίζεται τώρα είναι ότι, ανπάρξει συσσώρευση πληρωμών για το τέλος αυτής της περιόδου δράσης, δε θα επαρκέσουν οι ετήσιες πιστώσεις πληρωμών. Επιπλέον πρόβλημα αποτελεί και το γεγονός ότι ο κανόνας ν+2 μειώνει τη χρηματοδότηση προς πολλά κράτη μέλη για την περιφερειακή πολιτική, αν και δεν ευθύνονται οι τοπικοί και περιφερειακοί παράγοντες για τις εγγενείς δυσκολίες ενός πολύπλοκου συστήματος.

Τι προτίθεται να πράξει η Επιτροπή για την αντιμετώπιση μίας κατάστασης που σύντομα θα εξελιχθεί σε πολιτικό πρόβλημα· Μπορεί η Επιτροπή να δώσει ένα διάγραμμα της κατάστασης στο Κοινοβούλιο και στα κράτη μέλη· Μπορεί να απλουστευθεί η διαρθρωτική πολιτική ήδη από την τρέχουσα περίοδο των Διαρθρωτικών Ταμείων, προκειμένου να ξεκινήσουν τα προβλεφθέντα έργα·

Απάντηση του κ. Barnier εξ ονόματος της Επιτροπής

(4 Ιουλίου 2002)

Η αντίληψη της γρήγορης αύξησης του υπολοίπου προς εκκαθάριση στην αρχή του οικονομικού έτους είναι παραπλανητική ως προς την ταχύτητα με την οποία εκτελούνται

οι διαρθρωτικές πράξεις. Είναι γεγονός ότι ο κανόνας της αυτόματης ανάληψης των ετήσιων πιστώσεων των προγραμμάτων αρχίζει με τη δημιουργία ενόςπολοίπου προς εκκαθάριση, επειδή οι πληρωμές γίνονται με βάση την εκτέλεση των δράσεων από τους δικαιούχους και κατανέμονται αναλόγως σε ολόκληρο το έτος.

Έτσι, κατά τη διάρκεια των πέντε πρώτων μηνών του έτους 2002 ανελήφθη σχεδόν το σύνολο των πιστώσεων ανάληψηςποχρεώσεων των διαρθρωτικών ταμείων που αντιστοιχούν σε ποσό 30,4 δισεκατ. ευρώ ενώ το ποσό των πληρωμών ανήλθε σε 6,2 δισεκατ. ευρώ. Η διαφορά σε σχέση με τις αναλήψειςποχρεώσεων, δηλ. των 24,2 δισεκατ. ευρώ, αντιπροσωπεύει την προσωρινή αύξηση τουπολοίπου προς εκκαθάριση κατά τη διάρκεια αυτής της περιόδου. Κατά τη διάρκεια τουπολοίπου έτους οι αναλήψειςποχρεώσεων δεν αυξάνονται πλέον ενώ οι πληρωμές προχωρούν κανονικά και μειώνουν σταδιακά τοπόλοιπο προς εκκαθάριση μέχρι το τέλος του οικονομικού έτους.

Αυτός ο μηχανισμός αυτόματης ανάληψης των πιστώσεων σε συνδυασμό με τον κανόνα της αυτόματης αποδέσμευσης n+2 αποτελεί μία ώθηση για την πραγματοποίηση των πληρωμών, διαφορετικά μειώνεται τοπόλοιπο προς εκκαθάριση μέσω της μείωσης των αναλήψεωνποχρεώσεων.

Η Επιτροπή επισημαίνει ότι, σύμφωνα με την ισχύουσα νομοθεσία, παρακολουθεί διαρκώς την εξέλιξη των παρεμβάσεων καιπενθυμίζει στα κράτη μέλη ότι έχει σημασία ναπάρχει ένας ικανοποιητικός ρυθμός όσον αφορά την εφαρμογή των παρεμβάσεων διαφορετικά θα είναι δυσμενείς οι οικονομικές συνέπειες. Η Επιτροπή εξάλλου προετοιμάζει μία ανακοίνωση σχετικά με αυτό το θέμα.

Εξάλλου, όσον αφορά την απλοποίηση για την οποία εξέφρασε τη σχετική επιθυμία το Αξιότιμο Μέλος του Κοινοβουλίου, η επεξεργασία των συμπληρωμάτων του προγραμματισμού έχει ήδη αποτελέσει αντικείμενο τέτοιων μέτρων στο πλαίσιο της ισχύουσας νομοθεσίας που αφορούν τα διαρθρωτικά ταμεία. Η Επιτροπή εργάζεται προς το παρόν από κοινού με τις εθνικές διοικήσεις, στο πλαίσιο της επιτροπής για την ανάπτυξη και την μετατροπή των περιφερειών, με στόχο την απλοποίηση και άλλων πτυχών της εφαρμογής των προγραμμάτων που συγχρηματοδοτούνται από τα διαρθρωτικά ταμεία και παροτρύνει τα κράτη μέλη να κάνουν το ίδιο όσον αφορά τους εθνικούς κανόνες. Δεν θα παραλείψει μάλιστα να ενημερώσει το Κοινοβούλιο σχετικά με τα αποτελέσματα αυτών των εργασιών.